Document ID: 32008D0963

ROZHODNUTIE KOMISIE
z 9. decembra 2008,
ktorým sa menia a dopĺňajú prílohy k smerniciam Európskeho parlamentu a Rady 2004/17/ES a 2004/18/ES o postupoch verejného obstarávania, pokiaľ ide o zoznamy obstarávateľov a verejných obstarávateľov
[oznámené pod číslom K(2008) 7871]
(Text s významom pre EHP)
(2008/963/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), a najmä na jej článok 70 písm. a),
so zreteľom na smernicu Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (2), a najmä na jej článok 79 ods. 1 písm. d) a e),
keďže:
(1)
Prílohy I až V a VII až X k smernici č. 2004/17/ES neobsahujú zoznamy obstarávateľov z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, ktoré sa na základe Zmluvy o pristúpení z roku 2003 (3) začlenili do príloh I až IX k smernici Rady č. 93/38/EHS zo 14. júna 1993 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore (4).
(2)
Príloha III k smernici č. 2004/18/ES neobsahuje zoznamy organizácií riadených verejným právom v Českej republike, Estónsku, na Cypre, v Lotyšsku, Litve, Maďarsku, na Malte, v Poľsku, Slovinsku a na Slovensku, ktoré sa na základe Zmluvy o pristúpení z roku 2003 začlenili do prílohy I k smernici Rady č. 93/37/EHS zo 14. júna 1993 o koordinácii postupov verejného obstarávania prác (5).
(3)
Príloha IV k smernici č. 2004/18/ES neobsahuje zoznamy orgánov ústrednej štátnej správy z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, ktoré sa na základe Zmluvy o pristúpení z roku 2003 začlenili do prílohy I k smernici č. 93/36/EHS.
(4)
Podľa článku 73 smernice č. 2004/17/ES sa odkazy na zrušenú smernicu č. 93/38/EHS majú považovať za odkazy na smernicu č. 2004/17/ES v súlade s tabuľkou zhody uvedenou v prílohe XXVI k smernici č. 2004/17/ES, čím sa zabezpečí, aby príslušné prílohy smernice č. 2004/17/ES skutočne obsahovali zoznam obstarávateľov uvedený v smernici č. 93/38/EHS zmenenej a doplnenej Zmluvou o pristúpení z roku 2003.
(5)
Podľa článku 82 smernice č. 2004/18/ES sa odkazy na zrušené smernice č. 93/36/EHS a č. 93/37/EHS majú považovať za odkazy na smernicu č. 2004/18/ES v súlade s tabuľkou zhody uvedenou v prílohe XII k smernici č. 2004/18/ES, čím sa zabezpečí, aby príslušné prílohy k smernici č. 2004/18/ES skutočne obsahovali zoznam verejných obstarávateľov uvedený v smerniciach č. 93/36/EHS a č. 93/37/EHS zmenených a doplnených Zmluvou o pristúpení z roku 2003.
(6)
Prílohy I až V a VII až X k smernici č. 2004/17/ES a prílohy III a IV k smernici č. 2004/18/ES by sa mali v záujme zrozumiteľnosti aktualizovať tak, aby obsahovali príslušné zoznamy obstarávateľov a verejných obstarávateľov z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
(7)
Príloha VI k smernici č. 2004/17/ES sa nevzťahuje na obstarávateľov v odvetví poštových služieb z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
(8)
Podľa článku 71 smernice č. 2004/17/ES a článku 12 smernice č. 2004/18/ES mali členské štáty možnosť odložiť uplatňovanie článku 6 smernice č. 2004/17/ES v súvislosti s poštovými službami až do 31. decembra 2008.
(9)
Zoznamy obstarávateľov v odvetví poštových služieb uvedené v prílohe VI k smernici č. 2004/17/ES by sa v záujme zohľadnenia legislatívneho vývoja mali zodpovedajúcim spôsobom aktualizovať.
(10)
Prílohy k smerniciam č. 2004/17/ES a č. 2004/18/ES by sa okrem toho mali aktualizovať tak, aby odrážali vývoj v oblasti štátnej a verejnej správy v členských štátoch.
(11)
Opatrenia ustanovené v tomto rozhodnutí sú v súlade so stanoviskom výboru zriadeného rozhodnutím Rady č. 71/306/EHS (6),
PRIJALA TOTO ROZHODNUTIE:
Článok 1
Prílohy I až X k smernici č. 2004/17/ES sa menia a dopĺňajú takto:
(1)
Príloha I sa nahrádza textom prílohy I k tomuto rozhodnutiu.
(2)
Príloha II sa nahrádza textom prílohy II k tomuto rozhodnutiu.
(3)
Príloha III sa nahrádza textom prílohy III k tomuto rozhodnutiu.
(4)
Príloha IV sa nahrádza textom prílohy IV k tomuto rozhodnutiu.
(5)
Príloha V sa nahrádza textom prílohy V k tomuto rozhodnutiu.
(6)
Príloha VI sa nahrádza textom prílohy VI k tomuto rozhodnutiu.
(7)
Príloha VII sa nahrádza textom prílohy VII k tomuto rozhodnutiu.
(8)
Príloha VIII sa nahrádza textom prílohy VIII k tomuto rozhodnutiu.
(9)
Príloha IX sa nahrádza textom prílohy IX k tomuto rozhodnutiu.
(10)
Príloha X sa nahrádza textom prílohy X k tomuto rozhodnutiu.
Článok 2
Prílohy III a IV k smernici č. 2004/18/ES sa menia a dopĺňajú takto:
(1)
Príloha III sa nahrádza textom prílohy XI k tomuto rozhodnutiu.
(2)
Príloha IV sa nahrádza textom prílohy XII k tomuto rozhodnutiu.
Článok 3
Toto rozhodnutie sa uplatňuje od 1. januára 2009.
Článok 4
Toto rozhodnutie je určené členským štátom.
V Bruseli z 9. decembra 2008

Labels: 14
8
3
0
12